Maritsa Iztok

Maritsa Iztok (bulgarsk: Марица изток, «Maritsa Øst») er et industrikompleks basert på store kull-leier, med tre kullkraftverk i det sørøstre Bulgaria. Anlegget ligger 280 km fra hovedstaden Sofia og 40–60 km sørøst for byen Stara Zagora, og dekker et areal på 240 km². Dette er et av Øst-Europas største energikomplekser. Ved utgravinger er det funnet avariske graver fra 600-tallet e.Kr.Marica Itzok – beskrivelse av arkeologiske utgravinger. 

Maritsa Iztok har en gruve- og kraftverkvirksomhet som startet i 1952, og det er både kullutvinning, anriking (raffinering) og brikettproduksjon på stedet. Det er oppført tre kraftverk med en samlet installert produksjonskapasitet på 3 136 MW fordelt på 12 blokker / turbiner. Anlegget ble utbygd i årene 1963–1996 (trinn II) og 1978–1980 (trinn III). Brenselstypen er lignitt (brunkull).

Separate anlegg omfatter blant annet:

 Maritsa Iztok Trojanovo gruver – åpne kullgruver (dagbrudd) med nesten 7 500 ansatte,Marica Iztok – «Company»  , besøkt 27. januar 2010. operert av energi-holdingselskapet EAD. Utbyggingen startet i 1951 med lokalt hovedkontor i byen Radnevo. Det er idag tre hovedanlegg, med basis i småbyene Trojanovo, Kovatsjevo og Mednikarovo. Kullagene ligger om lag 100 meter under bakken og er 6–25 meter tykke. Kullreservene er 2,1 milliarder tonn per 2008. 

 Maritsa Iztok 1 (TPS AES Galabovo) – kullkraftverk i byen Galabovo, 500 MW, med bakgrunn fra 1951. Dagens kapasitetsnivåer ble installert i 1998 og overtatt av amerikanske AES Corp i 2000. Ved overtakelsen inngikk AES en avtale med nettselskapet NED-EAD om å fornye kraftstasjonen innen 15 år. Anlegget ble 2006-2011 fornyet og erstattet med 2 x 335 MW blokker som ble levert av Alstom til AES, og oppstart for den nye 420-670 MW kraftstasjonen startet i 2011. Etter prøvedrift med 420 MW kapasitet, ble produksjonen etter hvert økt til 600 MW, litt under den maksimale kapasitetsgrensen.Coal-fired power plant enters service in Bulgaria  - Power Engineering, 3. juni 2011.

Maritsa Iztok 2 – kullkraftverk 60 km sørøst for Stara Zagora, ved landsbyen Radetski og ved vestbredden av den oppdemmede Ovcharitsasjøen. Dette er det største kullkraftverket på Balkan.Maritsa Iztok-2 - SourceWatch. Det ble satt i gang bygging i 1962 og anlegget innviet i 1966 - og utvidet i 1995, samt med blokk 7–8 i 2002. Anlegget har en effekt på 1 596 MW. Det ble i 2012 planlagt utvidelser med enheter 9-10Bulgaria's Maritsa Iztok 2 Thermal Power Plant to Get 2 New Units - Novinite, 16. november 2012., men disse planene ble skrinlagt i 2015.Operatør er det bulgarske energiselskapet EAD.

Maritsa Iztok 3 – kullkraftverk i hovedkomplekset 40 km sørøst for Stara Zagora, opprinnelig 800 MW men utvidet til 900 MW fordelt på 4 x 225 MW blokker. Anlegget ble utbygd fra 1978 til 1980. Største eier er selskapet Enel.

Gruvetjenesteselskapet Energoremont.

Det eksisterer planer om å anlegge et fjerde kullkraftverk i Maritsa Iztok, første anbud ble utstedt i 2008. 
Referanser

Eksterne lenker
 Industcards – «Coal-Fired Plants in Bulgaria»
 Marica Itzok – Gruveselskapets offisielle hjemmeside (engelsk).
 Maritsa Iztok-1 - SourceWatch
 Maritsa Iztok-2 - SourceWatch
 Maritsa Iztok-3 - SourceWatch

Kategori:Kullkraftverk i Bulgaria
Kategori:Varmekraftverk i Bulgaria
Kategori:Stara Zagora oblast
Kategori:Kraftverk etablert i 1966
Kategori:Kraftverk etablert i 1980
Kategori:Kraftverk etablert i 2011